CELEX: 32010R0216
Language: sl
Date: 2010-03-15 00:00:00
Title: Uredba Komisije (EU) št. 216/2010 z dne 15. marca 2010 o izvajanju Uredbe (ES) št. 862/2007 Evropskega parlamenta in Sveta o statistikah Skupnosti o selitvah in mednarodni zaščiti v zvezi z določitvijo kategorij razlogov za izdajo dovoljenj za prebivanje (Besedilo velja za EGP)

16.3.2010   
            
            
               SL
            
            
               Uradni list Evropske unije
            
            
               L 66/1
            
         UREDBA KOMISIJE (EU) št. 216/2010
   z dne 15. marca 2010
   o izvajanju Uredbe (ES) št. 862/2007 Evropskega parlamenta in Sveta o statistikah Skupnosti o selitvah in mednarodni zaščiti v zvezi z določitvijo kategorij razlogov za izdajo dovoljenj za prebivanje
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 862/2007 Evropskega parlamenta in Sveta z dne 11. julija 2007 o statistikah Skupnosti o selitvah in mednarodni zaščiti (1) ter zlasti člena 10(2)(c) Uredbe,
   ob upoštevanju naslednjega:
   
               (1)
            
            
               Za zagotovitev primerljivosti statističnih podatkov iz upravnih virov za dovoljenja za prebivanje v državah članicah in za pripravo zanesljivega pregleda na ravni Skupnosti mora biti opredelitev kategorij razlogov za izdajo dovoljenj v vseh državah članicah enaka.
            
         
               (2)
            
            
               V skladu z Uredbo (ES) št. 862/2007 mora Komisija opredeliti kategorije razlogov za izdajo dovoljenj.
            
         
               (3)
            
            
               Ukrepi, predvideni s to uredbo, so v skladu z mnenjem Odbora za evropski statistični sistem –
            
         SPREJELA NASLEDNJO UREDBO:
   Člen 1
   Kategorije razlogov za izdajo dovoljenja za prebivanje, kakor so določeni v členu 6(1)(a) Uredbe (ES) št. 862/2007, so navedeni v Prilogi k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. marca 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 199, 31.7.2007, str. 23.
   
      PRILOGA
      
         Seznam kategorij razlogov za izdajo dovoljenja za prebivanje
      
      1.   Razlogi, povezani z ustvarjenjem in ponovno združitvijo družine
      
      1.1   Pridružitev državljanu EU kot:
      
                  1.1.1
               
               
                  Zakonec/partner
               
            
                  1.1.2
               
               
                  Otrok (mladoletni/odrasli)
               
            
                  1.1.3
               
               
                  Drug družinski član
               
            1.2   Pridružitev nedržavljanu EU kot:
      
                  1.2.1
               
               
                  Zakonec/partner
               
            
                  1.2.2
               
               
                  Otrok (mladoletni/odrasli)
               
            
                  1.2.3
               
               
                  Drug družinski član
               
            2.   Razlogi, povezani z izobraževanjem in študijem
      
      2.1   Študent (kakor je opredeljeno s členom 2(b) Direktive Sveta 2004/114/ES z dne 13. decembra 2004 o pogojih za sprejem državljanov tretjih držav za namene študija, izmenjav učencev, neplačanega usposabljanja ali prostovoljnega dela (1))
      2.2   Drugi razlogi, povezani z izobraževanjem
      3.   Razlogi, povezani z dejavnostmi, za katere se prejema plačilo
      
      3.1   Visoko usposobljen delavec
      3.2   Raziskovalec (kakor je opredeljeno s členom 2(d) Direktive Sveta 2005/71/ES z dne 12. oktobra 2005 o posebnem postopku za dovolitev vstopa državljanom tretjih držav za namene znanstvenega raziskovanja (2))
      3.3   Sezonski delavec
      3.4   Druge dejavnosti, za katere se prejema plačilo
      4.   Drugi razlogi
      
      4.1   Status mednarodne zaščite
      4.2   Samo prebivališče
      4.3   Drugi razlogi
      
         (1)  UL L 375, 23.12.2004, str. 12.
      
         (2)  UL L 289, 3.11.2005, str. 15.